cyanic-selkie/wikianc huggingface dataset:
Canton de Blois-2
De Canton de Blois-2 ass eng franséisch administrativ Andeelung am Arrondissement Blois, am Departement Loir-et-Cher an der Regioun Centre.
NGC 6369
Entdeckung
De planetareschen Niwwel NGC 6369 gouf den 21. Mee 1784 vum däitsch-britteschen Astronom Wilhelm Herschel entdeckt.
Asterope (Stär)
Asterope kann, wéi all Stär vun de Plejade vum Äerdmound bedeckt ginn. Den Numm kënnt vun der Asterope, enger Plejad aus der griichescher Mythologie, hier.
Sterope I huet eng visuell Magnitude vu +5,76 mag a gehéiert zu der Spektralklass B8V. Hien ass zirka 387 Liichtjoer vun eis ewech (Hipparcos-Datebank).
Koordinaten (Equinoxe J2000.0):
Sterope II huet eng visuell Magnitude vu +6,43 mag a gehéiert zu der Spektralklass A0Vn. Hien ass zirka 354 Liichtjoer vun eiser Äerd ewech.
Mutter Teresa
D'Mutter Teresa, gebuer de 27. August 1910 zu Skopje an haitegen Nordmazedonien als Agnes Gonxha Bojaxhiu, an de 5. September 1997 zu Kalkutta an Indien gestuerwen, war eng kathoulesch Schwëster vun albaneschen Originnen. Si war d'Grënnerin vum Uerde vun de "Missionnairinne vun der Nächsteléift" an ass 1979 mam Friddensnobelpräis ausgezeechent ginn. Am Joer 2003 gouf si vum Poopst Jean-Paul II. séileg gesprach.
Biographie
D'Mutter Teresa war dat jéngst vun 3 Kanner (no hirer Schwëster Age, *1904 an hirem Brudder Lazar, *1907). D'Gonxha, wéi si an hirer Kandheet geruff ginn ass, ass an enger wuelsituéierter kathoulescher Famill opgewuess a reliéis erzu ginn. Hir Schoulausbildung huet si an enger kathoulescher Meederchersschoul zu Shkorda absolvéiert. Wéi si 9 Joer al war ass hire Papp onerwaart gestuerwen an si huet sech doropshin nach méi un hire Glawe gehalen. Scho mat 12 Joer huet si sech fir e Liewen als Nonn entscheet. Méi a méi huet d'Meedchen de Wonsch verspuert sech an der Missioun z'engagéieren. Am September 1928, mat 18 Joer, huet si sech de "Schwëstere vun der Jongfra vu Loreto", déi sech besonnesch am Schoulunterrecht a Bengalen, Indien engagéiert hunn, ugeschloss an huet zu Dublin, Irland, hir Ausbildung als Missionnairin gemaach. Si huet den Uerdensnumm Teresa zu Éiere vun der Thérèse vu Lisieux ugeholl.
Zwéi Méint drop ass si op Kalkutta geschéckt ginn, wou si als Léierin ausgebilt gouf. Am Mee 1931 huet si hiert éischt Gelübnis ofgeluecht. Méi spéit ass si dann Directrice vun der St. Mary's School ginn. 1937 huet si hiert definitiivt Gelübd ofgeluecht.
Den 10. September 1937 huet d'Teresa sech op Darjeeling zeréckgezunn, wou si sech entschloss huet, sech fir déi Äermst vun den Aarmen anzesetzen. Dowéinst huet si dësen Dag och als dee "wichtegsten an hirem Liewen" bezeechent. Trotzdeem huet et nach bis 1948 gedauert bis si d'Erlabnes kritt huet, den Uerden ze verloossen an hirer Beruffung nozekommen, ënner deenen Äermsten am Slum ze liewen an ze schaffen.
Duerch vill Spenden ass d'Gemeinschaft gewuess, besonnesch nodeem d'Mutter Teresa 1979 mam Friddensnobelpräis ausgezeechent gouf. 2003 huet den Uerde schonn 710 Haiser vun der Nächsteléift an 133 Länner ënnerhalen.
1983, wärend enger Visite beim Poopst Jean-Paul II., hat si en éischten Häerzinfarkt, an huet no enger 2. Attack am Joer 1989 en Häerzschrëttmécher agesat kritt. No enger Longenentzündung, déi si sech 1991 zu Mexiko zougezunn huet, sollt sech hiert Häerz och net méi richteg erhuelen. 1996 huet sech hire gesondheetlechen Zoustand weider verschlechtert: am Abrëll huet si sech beim Falen d'Schlësselbeen gebrach, méi spéit am Joer ass bei hir Malaria festgestallt ginn a si huet sech missen enger weiderer Häerzoperatioun ënnerzéien. Den 13. Mäerz 1997 ass si dunn definitiv vum Virsëtz vum Uerden zeréckgetrueden. Si ass de 5. September 1997 zu Kalkutta gestuerwen.
Auszeechnungen
An Albanien ass den Dag vun hirer Beatifikatioun en nationale Feierdag. Schoulen an Administratiounen hunn deen Dag zou. Vun der Regierung ass e Mutter-Theresa-Uerde gestëft ginn an am Joer vun hirer Séilegspriechung 2003 ass de Fluchhafe vun Tirana no hir ëmbenannt ginn.
Zu hirer Éier gouf zu Jonglënster, Miersch a Stroossen allkéiers eng Strooss no hir genannt (Rue Mère Teresa).
Kanonisatiounsprozess
De Séileg- an Hellegspriechungsprozess fir d'Mutter Teresa ass schonn am Juni 1999 ageleet ginn; dat mat besonnescher Erlabnes vum Poopst Jean-Paul II., well de Prozess normalerweis eréischt fréistens 5 Joer nom Doud ageleet ka ginn. D'Séilegspriechung ass dunn den 19. Oktober 2003 erfollegt, nëmme 6 Joer nom Doud vun der Uerdensfra, wat domat och déi séierst Séilegspriechung vun der Neizäit war.
2016 gouf si als helleg Teresa vu Kalkutta kanoniséiert.
Aurillac
Aurillac am Auvergnat Orlhac ass eng franséisch Stad an d'Prefecture vum Departement Cantal, an der Regioun Auvergne-Rhône-Alpes. Et ass och den Haaptuert vu 4 Kantonen.
Seng Awunner heeschen Aurillacois.
Geographie
Aurillac läit um Fouss vun de Monts du Cantal an engem klenge Sedimentsbaseng um Uwänner vun der Jordanne. Um Territoire vun der Gemeng lafen am Ganzen nach 10 Waasserleef. Déi gréisst dovu sinn:
Verkéier an Transport
Ausser der RN122 huet Aurillac keen nennenwäerten Uschloss un d'Franséisch Stroossennetz. Un d'Eisebunnsnetz ass d'Stad ugeschloss iwwer d'Linn Figeac-Arvant.
Nopeschgemenge sinn: Saint-Simon - Arpajon-sur-Cère an Ytrac.
Arminianismus
Den Arminianismus ass eng theologesch Opfassung déi sech am 17. Joerhonnert am reforméierte Protestantismus entwéckelt. Hiren Numm krut se duerch den Hermann Armenzoon genannt Jacobus Armenius (* 1560 † 1609) dee vu 1588 u Paschtouer zu Amsterdam war an duerno vu 1603 u Professer zu Leyde. Hie probéiert déi kalvinistesch Iddie vun der Virbestëmmung ofzeschwächen. Seng Iddien entwéckele sech awer eréischt richteg no sengem Doud. Seng Unhänger, d'Arminianisten, koumen haaptsächlech aus der Landbourgeoisie a si ginn zu den éischten Toleranzapostele gerechent.
René Urbany
De René Urbany, gebuer de 7. Februar 1927 zu Beesslek, a gestuerwen den 10. Oktober 1990 zu Lëtzebuerg, war e lëtzebuergesche Journalist a Politiker (KPL). Hie war de Jong vum Dominique Urbany.
Canton de Blois-3
De Canton de Blois-3 ass eng franséisch administrativ Andeelung am Arrondissement Blois, am Departement Loir-et-Cher an der Regioun Centre.
Harinsart
Harinsart ass eng belsch Uertschaft an der Gemeng Habay, an der Provënz Lëtzebuerg.
Geographie
Harinsart läit am Dall vun der Rulles
Esperanto
Esperanto ass eng neutral international Sprooch, déi et Mënsche vu verschiddenen Natiounen a Kulturen erméiglecht, sech op gläichem Fouss ze begéinen a mateneen ze schwätzen. Den Dokter Ludwik Leyzer Zamenhof (1859-1917) huet dës Sprooch am Joer 1887 ënner dem Schrëftstellernumm "Dr. Esperanto" ("esperanto"="een, deen hofft") lancéiert; dësen Numm ass da fir d'Sprooch selwer zeréckbehale ginn.
Esperanto zeechent sech doduerch aus, datt et kenger Natioun gehéiert: jiddweree muss déi selwecht Méi op sech huelen, fir et ze léieren, jiddweree mécht de selwechte Wee, fir op deen Aneren duer ze goen. Esperanto ass d'Sprooch vun der gläichberechtegter Frëndschaft.
Neumagener Wäischëff
D'Neumagener Wäischëff ass en Deel vun engem Grafmonument vun engem réimesche Wäinhändler aus der Zäit 220 n. Chr., dat zesumme mat engem zweete Schëff als Bekréinung gedéngt huet.
Esperanto
D'Zil vum Esperanto ass et glat a guer net, déi aner Sproochen z'ersetzen. Et soll nëmmen als neutral Sprooch an der internationaler Kommunikatioun benotzt ginn. Och wann Esperanto zueleméisseg keng Weltsprooch ass, sou gëtt et nawell dach, iwwer all Kontinenter verdeelt, Honnertdausende vu Leit, déi Esperanto net nëmmen op Kongresser oder am (elektroneschen) Bréifverkéier, mä och am Alldag, heiansdo souguer an der Famill schwätzen.
Neumagener Wäischëff
Den Original steet haut am Rhäinesche Landesmusée zu Tréier. Eng Kopie ass zu Neumagen-Dhron, wou d'Wäischëff zesumme mat anere réimesche Reschtmonumenter 1877 entdeckt gouf. D'Schëff gëllt als eent vun de bedeitendste Monumenter vun Neumagen.
Esperanto
Zu Lëtzebuerg gouf d'Association luxembourgeoise d'espéranto 1971 gegrënnt. Am Juni 2009 koum dat éischt Léierbuch fir Esperanto op Lëtzebuergesch eraus: "ESPERANTO mat der direkter Method".
Karl Martell
De Karl Martell oder Charles Martel "den Hummer", gebuer den 23. August 686 zu Herstal a gestuerwen den 22. Oktober 741 zu Quierzy-sur-Oise, war e fränkeschen Hausmeier aus dem Geschlecht vun den Arnulfinger, vu senger Groussmamm hirer Säit hier aus deem vun de Pippiniden, dat duerno, no him, "Karolenger" genannt gouf. Seng Eltere waren den Hausmeier Pippin de Mëttelsten an deem seng "Niewe"fra Chalpaida.
Éischt Leeschtungen
Wéi säi Papp 714 gestuerwen ass, hätt en am Fong sollten, wéi deen, Hausmeier ginn, dat ëm sou méi well seng zwéi Bridder Drogon a Grimoald och schonn dout waren. Mä dem Pippin seng Witfra, d'Plektrud, huet en aspäre gelooss, an hiren Enkel, den Theodebald (Jong vum Grimoald II, dee just 6 Joer hat), zum legitimen Ierwen erkläert.
Befriddung vum Frankeräich
De Karl huet fir d'éischt de Clotaire IV. op den Troun bruecht amplaz vum Chilperic II. No an no huet en d'Kontroll am Frankeräich iwwerholl, zulescht, andeems en d'Neustrier an der Schluecht bei Soissons geschloen hat. Hien huet och d'Räich no Osten hi vergréissert, andeems en tëscht 720 an 738 d'Gebidder vum haitegen Éisträich a Süddäitschland eruewert hat.
Wéi de Clotaire IV. 719 gestuerwen ass, huet de Karl dem Chilperic II. nees missen den Troun iwwerloosen, mä deen ass schonn 721 gestuerwen. Duerno huet de Karl den Thierry IV., Jong vum Dagobert III. um Troun installéiert.
Schluecht bei Poitiers
732 huet de Karl d'muselmanesch Arméie vum Abd el Rahman, dem Gouverneur vu Spuenien, bekämpft. Déi haten zanter 711 d'Ibeeresch Hallefinsel eruewert a wollte sech elo iwwer d'Pyrenäen ausbreeden. 725 hate se schonn de Languedoc an e groussen Deel vun der haiteger Bourgogne an hirer Hand, mä ware vum Herzog vun der Aquitaine zeréckgeworf ginn. 732 huet den Abd el-Rahman eng nei Offensiv gestart, mam Zil, Tours ze plëmmen.
Den 19. Oktober 732, hunn de Karl an den Herzog vun der Aquitaine hir Truppen zu Moussais, tëscht Tours a Poitiers, zesummegeluecht. De 25. Oktober koum et zur Schluecht, déi d'Franke fir sech entscheet hunn, an dem Abd el Rahman seng Truppen hu sech doropshin zeréckgezunn.
Nom Doud vum Kinnek Thierry IV. (737) hat de Karl genuch Muecht, fir keen neie Kinnek méi brauchen ze sichen. Hien huet domat d'Muecht am Frankeräich selwer iwweroll, déi e bis zu sengem Doud, 741, gehalen huet.
No sengem Doud gouf tëscht senge Jonge gedeelt:
De Karl gouf zu Saint-Denis begruewen.
Holland
Holland ass den europäeschen Deel vum Kinnekräich vun den Nidderlanden, dat nieft Holland nach aus den dräi Iwwerséigebidder Curaçao, Sint Maarten an Aruba besteet. D'Iwwerséigebidder Bonaire, Saba a Sint Eustatius gehéieren zu Holland. An der Ëmgangssprooch ass mat Holland dacks - och hei - dat ganzt Kinnekräich gemengt.
Holland ass eng parlamentaresch Demokratie ënner engem konstitutionelle Monarch, am Nordweste vun Europa. Et ass am Norden a Weste vum Nordmier begrenzt, am Süde vun der Belsch an am Oste vun Däitschland. Et ass ee vun den am dichtste besidelte Staate vun der Welt.
Geographie
Ongeféier d'Hallschent vum Land läit op enger Héicht vu manner wéi engem Meter iwwer dem Mieresspigel a ronn ee Véirel drënner. Déi flaach Gebidder ginn an der Reegel duerch Däicher virun de Stierm mat héije Wellen (Stuermfluten) geschützt. Zesummen hu si eng Längt vu ronn 3.000 km. Den héchste Punkt vum Festland, de Vaalserberg, ganz am Süden am Dräilännereck mat Däitschland an der Belsch, läit 322,50 m iwwer dem Amsterdamer Peegel.
Grouss Deeler vun Holland, wéi z. B. bal déi ganz Provënz Flevoland, goufen dem Mier ofgeknäppt an urbar gemaach. Dës nennt ee Polder oder Koog. Ongeféier ee Fënneftel vun der Landesfläch besteet aus Waasser. D'IJsselmeer mécht dovun de gréissten Deel aus; et ass eng fréier Bucht am Nordmier mam Numm Zuiderzee, déi 1932 mat engem 29 km laangen Däich agepoldert gouf.
Déi wichtegst Flëss an Holland sinn de Rhäin, de Waal (eigentlech een Aarm vum Rhäin), d'Meuse an d'Schelde. Si bilden zesummen ee risegen Delta a fléissen haaptsächlech an Ost-West-Richtung an d'Nordmier. De Rhäin an d'Meuse schneiden d'Land praktesch horizontal an zwéin ongläich Deeler.
Bevëlkerung
Holland zielt mat ongeféier 423 Awunner pro Quadratkilometer zu den am dichtste besidelte Staate vun der Welt (als Vergläich: Nordrhein-Westfalen 530, Däitschland 231, Monaco 16.923, Namibia 2,4). Am Januar 2022 hat Holland 17.591.000 Awunner, dovun huet ongeféier d'Hallschent an der Randstad, dem dicht bevëlkerte Weste vum Land, gewunnt.
Hollännesch ass déi offiziell Sprooch am ganze Staat, och wann et an dëser Bezéiung keng gesetzlech Bestëmmunge gëtt. An der Provënz Friesland ass zousätzlech dat staark änlecht Westfrisescht d'Verwaltungssprooch.
Donieft gëtt et Dialekter. An den Iwwerséigebidder vun Holland (an der Karibik) ass Hollännesch déi offiziell Sprooch, nieft Papiamento oder Englesch. Eng vum Hollänneschen ofgeleet Sprooch ass d'Afrikaans a Südafrika.
D'Hollänner si statistesch gesinn déi gréisst Leit vun der Welt, mat engem Duerchschnëtt vun 1.83 m (Männer)a 1.72 m (Fraen).
Relioun
Déi wichtegst Relioune sinn, opgrond vu statistesche Fuerschunge vun der Zentral fir Statistik: Der Zuel vu Memberen no (Stand: 31.12.2005) sinn déi zwou gréisst Kierchen déi Réimesch-kathoulesch Kierch an Holland (4,4 Millioune Memberen, 27 % vun der Bevëlkerung) an d'Protestantesch Kierch an Holland (Protestantse Kerk in Nederland, PKN) (1,9 Millioune Memberen, 12 % vun der Bevëlkerung). Déi aner Kierche sinn däitlech méi kleng a stellen all manner wéi ee Prozent vun der ganzer Populatioun duer.
Bis an d'1960er Jore war d'Majoritéit vun der Bevëlkerung (55-60 %) protestantesch, wat hei virun allem calvinistesch bedeit. Eng grouss Minoritéit (bis 40 %) war kathoulesch. De Norden a Weste vum Land ass traditiounsgeméiss protestantesch, wärend am Süden an Osten d'Katholicken op der éischter Plaz sinn. An der Mëtt vum Land gëtt et de sougenannte Bijbelbelt (Bibelceinture) mat engem méi héijen Undeel vu strenggleewege Calvinisten.
Allgemenges
Holland huet e liberale Wirtschaftssystem, dee gutt funktionéiert. Zanter den 1980er Joren, sou gëtt allgemeng behaapt, huet d'Regierung manner an d'Wirtschaft agegraff. Et stëmmt awer datt d'Salariat sech op d'Awierkung vun der Regierung, a senge Lounfuerderungen zeréckgehalen huet. D'Aarbechtslosequot ass relativ kleng, allerdéngs gëtt et wéinst hirem System vun Aarbechtsonfäegkeetsversécherung eng net onbedeitend verstoppt Aarbechtslosegkeet.
Bei der industrieller Produktioun dominéieren d'Liewensmëttel- an d'cheemesch Industrie, d'Pëtrolsraffinerien]] an d'Produktioun vun elektreschen Apparater. Laang viru sengen europäeschen Nopere war d'Land ëm en equilibréierte Budget beméit an huet mat Succès d'Stagnatioun um Aarbechtsmaart verhënnert.
Déi modern a staark technesch entwéckelt Landwirtschaft ass aussergewéinlech produktiv: nieft Weess-, Geméis-, Uebst- aSchnëttblummenubau - d'Tulpenziichterei huet souguer d'Geschicht vum Land beaflosst - gëtt d'Mëllech- an d'Véiwirtschaft staark bedriwwen. Si liwwert de Kéis, e wichtegt Exportprodukt vun Holland. Holland ass, no den USA a Frankräich, weltwäit den drëttgréissten Exportateur vu landwirtschaftleche Produkter.
Am Verglach mam Bruttoinlandsprodukt vun der Europäescher Unioun ass de Kafkraaftindex an Holland 26 % méi héich.
Staatsausgaben
Tëscht 1992 an 2005 war den Undeel vun de Staatsausgabe fir
Molerei
Vill weltberüümt Moler waren Hollänner. Ee vun de bekanntste Kënschtler ass den Hieronymus Bosch. An der Glanzzäit vun der Republik am 17. Joerhonnert, am sougenannte Gëllenen Zäitalter hu grouss Kënschtler do gelieft an hir bedeitend Wierker geschaf, wéi de Rembrandt van Rijn, Jan Vermeer, Frans Hals, Carel Fabritius, Gerard Dou, Paulus Potter, Jacob Izaaksoon van Ruisdael oder Jan Steen. Berüümt Moler a spéideren Epoche waren ë. a. de Vincent van Gogh an de Piet Mondrian. Den M. C. Escher ass e bekannte Graphiker.
Architektur
Hollännesch Architekten hunn d'Architektur vum 20. Joerhonnert staark beaflosst. Et verdéngen an deem Zesummenhang ernimmt ze ginn: Hendrik Petrus Berlage d'Architekte vum De-Stijl-Grupp (Robert van't Hoff, Jacobus Johannes Pieter Oud, Gerrit Rietveld). De Johannes Duiker war e Vertrieder vum Neie Bauen. Déi sougenannt Amsterdamer Schoul ëm de Michel de Klerk huet eng wichteg Kontributioun am Hibléck op eng expressionistesch Architektur geleescht.
Wëssenschaft an Technologie
Aus Holland stamen: Erasmus vu Rotterdam, Baruch Spinoza, Christiaan Huygens an Antoni van Leeuwenhoek. De René Descartes huet laang an Holland gelieft an do e groussen Deel vu senge Schrëfte geschaf. Eng ganz Rei vu verfollegte Wëssenschaftler hu rezent an Holland Asyl fonnt an och nei Wierkungsméiglechkeeten.
Zu Noordwijk huet d'European Space Agency hire Sëtz.
Literatur
Am „Gëllenen Zeitalter“ (Gouden Eeuw) ass, nieft der Molerei och d'Literatur opgeblitt: als bekannt Vertrieder sollten de Joost van den Vondel a Pieter Corneliszoon Hooft ernimmt ginn.
Wärend der däitscher Besatzung (1940–1945) huet d'Anne Frank zu Amsterdam hiert weltbekannt Tagebuch geschriwwen.
Als déi dräi wichtegst Auteuren aus der 2. Hallschent vum 20. Joerhonnert ginn den Harry Mulisch ("Die Entdeckung des Himmels", och verfilmt), de W. F. Hermans an de Gerard Reve ugekuckt.
Musek
Wann d'hollännesch klassesch Musek laang net de selwechten Niveau wéi an anere westlechen europäesche Länner erreecht huet, dann huet sech dach géint d'Enn vum 19. Joerhonnert an Holland e méi staarke Professionalismus duerchgesat a vill Orchesteren a Museksensemble sinn entstanen.
Grouss hollännesch Komponisten aus der Zäit ëm 1800 ware beispillsweis deen an Däitschland gebuerene Johann Wilhelm Wilms an och de Carolus Antonius Fodor, déi sech allen zwéin no der Wiener klassescher Musek orientéiert hunn. Am 19. Joerhonnert hat déi däitsch Romantik e groussen Afloss op déi hollännesch Musek. De Bernard Zweers huet als éischte versicht, enger spezifesch hollännescher Musek zum Duerchbroch ze verhëllefen. Anerer si sengem Beispill gefollegt, wéi de Julius Röntgen an den Alphons Diepenbrock. Wichteg Komponisten am 20. Joerhonnert sinn: Willem Pijper, Mathijs Vermeulen, Louis Andriessen, Otto Ketting, Ton de Leeuw, Theo Loevendie, Misha Mengelberg, Tristan Keuris a Klaas de Vries.
Den all Joer organiséierten North Sea Jazz Festival zu Den Haag gehéiert weltwäit zu de wichtegsten Jazz-Events.
Geschicht
No der Opdeelung vum Frankeräich hunn déi "nidderech Länner" (niederen Lande) zum ostfränkesche Kinnekräich (Regnum Teutonicae) an duerno zum Hellege Réimesche Räich gehéiert. Ënner dem Keeser Karl V., dee gläichzäiteg spuenesche Kinnek war, gouf d'Land a siwwenzéng Provënzen opgespléckt an huet och déi haiteg Belsch a Lëtzebuerg, mat Ausnam vum Fürstenbistum Léck, an Deeler vun Nordfrankräich a Westdäitschland abegraff. De 15./16. Juli 1572 koumen d'Vertrieder vun de meeschte Stied vum haitegen Holland zu Dordrecht (am Gebai „Het Hof“) zesummen an hunn hir Onofhängegkeet vu Spuenien decidéiert. Si hunn de Wëllem vun Oranien zu hirem Spriecher gemaach. No der definitiver Onofhängegkeetserklärung vun de siwen nërdleche Provënzen (Allianz vun Utrecht) vum 23. Januar 1579 am Achtzegjärege Krich géint de spueneschen Habsburger, deen duerno koum, gouf déi formell Onofhängegkeet vu Spuenien am Fridde vu Münster de 15. Mee 1648 bekräftegt. Deen Datum gëtt als Gebuertsstonn vun Holland vun haut betruecht.
Duerno huet Holland oder („de nederen duitsche landen”) sech als Republik vun de Siwe Vereenegte Provënzen zu enger vun de gréisste Séi- a Wirtschaftsmuechte vum 17. Joerhonnert entwéckelt. An där Zäit goufe Kolonien an Handelspaarten op der ganzer Welt opgeriicht. Bekannt ass d'Grënnung vun Nei Amsterdam (Nieuw Amsterdam), dat spéider an "New York" ëmgedeeft ginn ass. An Asien hunn d'Hollänner hiert Kolonialräich Nidderlännesch-Indien (Nederlands-Indië) dat haitegt Indonesien, opgebaut, dat am Dezember 1949 onofhängeg ginn ass. Och am nordëstleche Südamerika (Surinam) an an der Karibik sinn Hollännesch Kolonien: Aruba, Bonaire, Curaçao, Saba, Sint Eustatius a Sint Maarten entstanen; déi Inselen, Aruba a d'Nidderlännesch Antillen (déi fënnef aner Inselen), bilden haut een autonomen Deel vun der hollännescher Monarchie. Dat ass de Grond, firwat dat hollännescht Kinnekräich („Koninkrijk der Nederlanden“) offiziell aus dräi Deeler besteet: Holland, Aruba an d'Hollännesch Antillen.
1796 gouf mat franséischer Hëllef d'Batavesch Republik (benannt nom germanesche Stamm vun de Bataver, deen dat Gebitt tëscht dem Rhäin an der Meuse fir d'éischt besidelt hat) gegrënnt. 1806 huet den Napoleon I. doraus d'Kinnekräich Holland gemaach, dat e sengem Brudder Louis, uvertraut huet. Ënner dem Kinnek Louis sinn eng Partie wichteg Reformen oder Innovatiounen an Holland agefouert ginn. Wéinst ë. a. der Kontinentalblockad, déi vun den Hollänner nëmme schwéier bis widderwëlleg agehale gouf, gouf Holland 1810 an dat franséischt Keeserräich integréiert an deemno direkt vum Napoleon regéiert.
Nom Napoleon I. senger éischter Ofdankung 1814 koum et zu engem Iwwergangsregimm, an deem de Prënz Wëllem vun Oranien-Nassau kloer seng Pretentiounen als zukünftegen Herrscher ausgedréckt huet. No der definitiver Nidderlag vum Napoléon I. an der Schluecht vu Waterloo, huet de Wiener Kongress 1815 aus den hollänneschen a südnidderlänneschen oder "belsche" Provënzen 1815 d'Kinnekräich vun de Vereenegten Nidderlanden gemaach. Domat sinn déi verschidden Deeler vun den ursprénglechen Nidderlanden am politesche Sënn (an der Haaptsaach déi fréier Siwwenzéng Provënzen) nees zesummekomm. Éischte Kinnek gouf de Wëllem I. aus dem Haus Oranien-Nassau. De Süde gouf no der Belscher Revolutioun vun 1830 als belscht Kinnekräich onofhängeg, eng Onofhängegkeet, déi allerdéngs eréischt 1838 vum Wëllem I. unerkannt an 1839 am Traité vu London definitiv verankert gouf.
Den hollännesche Kinnek war gläichzäiteg, als Prënz vun Oranien-Nassau, Groussherzog vu Lëtzebuerg, wou d'Lex Salica (no där keng weiblech Persoun op den Troun duerft kommen) gegollt huet. Wéi de Wëllem III. bei sengem Doud 1890 nëmmen eng Duechter (d'Kinnigin Wilhelmina) hannerlooss huet, ass de Lëtzebuerger Troun, nom Nassauer Familljepakt, un déi aner Linn am Haus Nassau, um Wëllem säi Koseng Adolf vun Nassau iwwergaangen.
Lëscht vun den Elementer no Numm
Dës Lëscht vun den Elementer no Numm ass en Deel vun de Referenztabellen
Holland
Geschicht
Am Éischte Weltkrich war Holland offiziell neutral. Seng Truppe blouwen awer bis zum Enn vum Krich mobiliséiert. Wéi dunn den Däitsche Keeser Wilhelm II. huet missen ofdanken, ass en an Holland an den Exil gaangen. D'Hollänner hunn en och net ausgeliwwert, wéi verschidde Staaten (z. B. Frankräich) hie wéinst Krichsverbrieche vun der däitscher Soldateska wollte viru Geriicht stellen.
Och am Zweete Weltkrich huet d'hollännesch Regierung am Ufank probéiert, sech neutral ze verhalen. Den Hitler ass awer an Holland agefall, fir Frankräich vum Norden aus z'iwwerfalen a sou d'Maginot-Linn z'ëmgoen. Nodeem d'hollännesch Arméi sech dräi Deeg laang gewiert hat, hunn déi däitsch Truppen de 14. Mee 1940 Holland gezwongen, opzeginn. Dat schrecklecht Bombardement vu Rotterdam an d'Drohung och grad sou mat dem zéi verdeedegten Utrecht ze verfueren, hat dofir den Ausschlag ginn. D'kinneklech Famill war an deem Moment schonn an England an den Exil gaangen. Vun do u blouf Holland vun der Wehrmacht besat. D'Nationaal-Socialistische Beweging (NSB) ënner dem Anton Adriaan Mussert huet mat den däitsche Besatzungstruppe kollaboréiert, huet awer kee signifikanten Aflooss erreecht, net bei der Bevëlkerung an och net bei de Besatzungsautoritéiten. Allerdéngs hate sech 60.000 Hollänner fräiwëlleg bei d'Waffen-SS gemellt, de stäerksten auslännesche Kontigent vun der Waffen-SS. No der däitscher Invasioun ass et mat der Juddeverfollgung lassgaangen. De Februarstreik 1941 géint d'Deportatioune gouf am Blutt ersoff. Vun den 160.000 Judden an Holland hunn der nëmmen 30.000 d'Enn vum Krich iwwerlieft. Symbol fir d'Juddeverfollgung ass de Fall vun der Anne Frank.
Lëscht vun den Elementer no Numm
Z
Liste der chemischen Elemente List of elements by name Liste des éléments 이름 순 원소 목록 Kémiai elemek listája betűrendben മൂലകങ്ങളുടെ പട്ടിക (നാമക്രമത്തില്‍) รายชื่อธาตุเคมีเรียงตามชื่อ 元素名称列表
Holland
Geschicht
Den 11. Januar 1942 huet Japan d'hollännescht Ostindien (haut Indonesien) iwwerfall. D'Hollänner hunn den 1. Mäerz 1942 kapituléiert.
De südlechen Deel vun Holland gouf an der zweeter Hallschent vun 1944 vun den Alliéierten Truppen op hirem Virmarsch befreit; den Norde vum Land awer eréischt géint d'Krichsenn. Direkt no senger Befreiung vun der japanescher Besatzung (17. August 1945) huet dat hollännescht Ostindie sech onofhängeg erkläert a sech den Numm Indonesien ginn. D'hollännesch Truppen hunn zwar probéiert, dat ze verhënneren, hunn awer schliisslech de 27. Dezember 1949, no haarde Kämpf, Indonesien och formal an d'Onofhängegkeet entlooss.
1952 huet Holland zesumme mat Frankräich, Däitschland, Italien, der Belsch a Lëtzebuerg d'Europäesch Communautéit fir Kuel a Stol (an domat déi spéider Europäesch Unioun) gegrënnt. Et zielt och zu de Grënnungsmembere vun der NATO.
Am Februar 1953 huet eng Stuermflut de Südweste vun Holland iwwerschwemmt, 1800 Leit sinn dobäi ëm d'Liewe komm. Holland ass och e Grënnungsmember vun der Benelux-Wirtschaftsunioun (zanter 1944 geplangt, den 3. Februar 1958 festgeluecht an den 1. November 1960 a Kraaft getrueden). 1980 ass d'Beatrix Kinnigin ginn, nodeem hir Mamm Juliana mat 71 Joer ofgedankt huet. Den 30. Abrëll 2013 huet d‘Beatrix ofgedankt. Hiere Bouf Willem-Alexander gouf neie Kinnek.
D'Hollänner hu sech den 1. Juni 2005 mat enger grousser Majoritéit vun 61,6 % géint de Vertrag iwwer eng europäesch Verfassung fir Europa ausgesprach.
Canton de Fournels
De Canton de Fournels ass eng fréier franséisch administrativ Andeelung am Arrondissement Mende, am Lozère (Occitanie)
Léon Kinsch (1926)
De Léon Kinsch, gebuer de 7. Mee 1926 zu Esch-Uelzecht, a gestuerwen de 15. August 1983 an der Stad Lëtzebuerg, war e lëtzebuergesche Journalist.
Hien huet 1958 d'Plaz vum Carlo Hemmer als Editeur a Chefredakter vun der Wochenzeitung d'Lëtzebuerger Land iwwerholl. Gläichzäiteg war hien de lëtzebuergesche Korrespondent vun der Noriichtenagence Belga. Eng Rei vu lyresche Wierker, déi a lëtzebuergeschen an an auslänneschen Zäitschrëfte verëffentlecht goufen, sinn och vun him.
Hie war de Brudder vum Industriellen a President vum Verwaltungsrot vun der Arbed an Arcelor, Joseph Kinsch.
Canton de Brioude-Nord
De Canton de Brioude-Nord ass eng fréier franséisch administrativ Andeelung am Arrondissement Brioude, am Departement Haute-Loire an der Regioun Auvergne-Rhône-Alpes.
NGC 2071
Den NGC 2071 ass e Reflexiounsniwwel am Stärebild Orion a läit an der Donkelniwwel Lynds 1630, déi zum Orion-Komplex gehéiert. Den NGC 2071 huet eng visuell Magnitude vu +8,00 mag an huet eng Flächenausdehnung vu 7' × 5'.
Den Niwwel gouf den 1. Januar 1786 vum Astronom Wilhelm Herschel entdeckt.
Hachy
Hachy, op Lëtzebuergesch Häerzeg ass eng belsch Uertschaft am Arelerland, an der Gemeng Habay, an der Provënz Lëtzebuerg. Bis zur belscher Gemengereform vun 1977 war Hachy eng eegestänneg Gemeng, mat den Uertschaften Fouches a Sues. Bei där Reform gouf Hachy bei Habay geprafft, a Fouches a Sues koumen an d'Gemeng Arel
Geschicht
En Dokument bekannt ënner dem Numm Chronique d'Oswald, gëtt un datt d'Seigneurerie Diddebuerg den 13. September 1646 vun e puer Uertschaften aus der Vogtei vun Arel zesummegesat war. Zu där Seigneurerie huet de Bann vun Diddebuerg, Häerzeg a Gehaanselchert gehéiert.
1735 gouf d'Kierch südlech vun der Uertschaft gebaut, dat, well déizäit d'Awunner vu Fouches a Sampont och an déi Kierch gaange sinn. Fouche a Sampont goufen eréischt 1808 onofhängeg Paren.
An der Zäit, an där d'Schmëtten an der Géigend aktiv waren, vum 16. Joerhonnert bis an d'19. Joerhonnert, gouf et um Territoire vun Häerzeg e puer grouss Häff, déi den Häre vum Pont d'Oie gehéiert hunn.
Ee Kilometer nërdlech vun der Uertschaft, nieft dem Wee dee vun Hachy op Habay-la-Neuve féiert stoung bis an d'18. Joerhonnert e grousst Gebai, de Château du Bois Rond, deen der Härschaft vun Diddebuerg gehéiert huet, an e Justizpalais mat Prisong war. Et gouf 1793 vun de Fransousen zerstéiert.
Geographie
Iwwer den Territoire vun Hachy lafen d'Eisebunnsstreck Namur-Sterpenich-Lëtzebuerg an d'Bréisseler Autobunn.
Girecourt-sur-Durbion
Girecourt-sur-Durbion ass eng franséisch Gemeng an de Vogesen an der Regioun Grand Est.
D'Schlass vu Girecourt-sur-Durbion
Zu Girecourt-sur-Durbion gëtt et e Schlass aus dem 16. Joerhonnert, dat zënter 1997 op der Lëscht vun de "Monument historique" steet.
Meuse (Floss)
D'Meuse, Maas op Däitsch an Hollännesch, ass en 950 km laange Floss, deen a Frankräich bei Pouilly-en-Bassigny an der Gemeng Le Châtelet-sur-Meuse, um Plateau vu Langres entspréngt. Bei enger vun hire Quellen (Source N°1) steet e Monument dat vun der Gemeng, op Initiativ vun engem Lécker Geeschtlechen, dem Abbé Justin Evrard, opgeriicht gouf. D'Monument ass aus wäissen Hasteng gebaut an am ieweschten Deel ass eng bronze Plack agelooss, déi vum Justin Evrard kreéiert gouf, an op där de Laf vum Floss ze gesinn ass. Op der Plack drënner stinn zwéi Versen aus dem Charles Péguy senger Jeanne d'Arc, ze liesen: Meuse endormeuse et douce à mon enfance, qui demeures aux prés où tu coules tout bas.
Vun der Quell un leeft d'Meuse am Ufank no Westen. Dat éischt klengt Duerf Meuse, duerch dat se leeft, gëtt hir den Numm. Duerno orientéiert se hire Laf no Nordweste bis op d'Héicht vun Neufchâteau. Kuerz virun Neufchâteau gëtt et e geologesche Phenomeen um Laf vum Floss. Zu Bazoilles e puer Kilometer südlech vun Neufchâteau versickert d'Meuse fir erëm bei Neufchâteau aus dem Buedem ze kommen. Se huet en ettlech Resurgenzen, awer déi bekannst ass bei Neufchâteau, déi do de Ruisseau de l'abreuvoir bilt. Hanner Neufchâteau fänkt s'am leemege Buedem u grouss Meanderen ze maachen, besonnesch am Süde vu Pagny-la-Blanche-Côte, tëscht Ugny an Ourches an tëscht Troussey a Sorcy, wou eng isoléiert Kopp d'Côte Saint-Jean, se forcéiert e groussen Ëmwee ze maachen. No Sorcy ass Orientatioun no Norwesten am stäerksten, a se bilt nach en ettlech grouss Schleefen, besonnesch éier s'op Saint-Mihiel kënnt, duerno no hirem Passage zu Verdun, tëscht Inor a Mouzon.
Kuerz nodeem se duerch Sedan gelaf ass stéisst se, net wäit vu Vrigne-aux-Bois, un déi südlech Häng vum Plateau vun den Ardennen. Do gëtt s'op enger kuerzer Streck forcéiert fir zeréck no Süden ze lafen. Bei Iges, wou se praktesch eng Hallefinsel bilt, ännert se hire Laf no Westen. Op der Héicht vu Flize dréint se dann no Norde fir kuerz duerno no Westen duerch Mézières bis op Warcq ze lafen. Do dréint se dann erëm no Oste fir zeréck op Mézières ze kommen an dann an engem groussen S ëm Charleville, Montcy-Saint-Pierre a Montcy-Notre-Dame ze fléissen, wou se sech hire Wee duerch de Massiv vun den Ardenne grieft. Tëscht Hastière an Dinant ännert se nach e puermol hir Direktioun, bal no Süden a bal no Westen.
Zu Namouer ass se dann, an der Loftlinn gekuckt, knapps 150 km vum Haringvliet, der Plaz wou s'an d'Mier leeft, ewech. Mä amplaz de kuerze Wee ze sichen, mécht s'e ronn 450 km laange Bou duerch Wallounien, de belsche Limburg, den holännesche Limburg, an den Nordbrabant.
Vun Namouer aus leeft se dofir no Nordosten, duerch Andenne, Huy, Léck, Visé, Maastricht, Maaseik, Roermond a Venlo. Eng ronn 11 Kilometer no Venlo huet se zu Arcen, hiren ëstlechste Punkt, erreecht. Vu do u leeft se no Nordosten, gréisstendeels kanaliséiert, bis op Heerewaarden. Op Loftbilller sinn hir fréier Meanderen nach gutt z'erkennen. Deelweis gëtt et op deenen Deeler nach grouss Weieren, déi Reschter vum fréiere Laf sinn. Zu Heerewaarden stéisst s'op de Waal, den Haaptaarm vum Rhäin an Holland. Eng Landzong, déi knapps e Kilometer breet ass, an duerch en Däich verstäerkt ass, trennt déi zwéi Waasserleef vuneneen. Vun do leeft se no Westen an distanzéiert sech vum Waal, leeft am Norde laanscht Hertogenbosch, a leeft dann an engem vum hollännesche Waasserdéngscht, dem Waterstaat, kënschtlech ugeluechte Bett, der Bergse Maas, bis op Geertruidenberg. Vun do un, vermëscht sech hiert Waasser mat deem vum kanaliséierte Floss Amer an deem vun der Nieuwe Meerwede, eng Derivatioun vum Waal, fir den Hollands Diep ze bilden. Dee leeft dann duerch e fréieren Estuaire, den Haringvliet, bis bei d'Schleise vum Haringvlietdam, fir dann do an d'Nordmier ze lafen.
Hire Profil ass méi oder wéineger reegelméisseg, a vun der Quell bis bei d'Mier leeft se 409 Meter biergaf. Op der ganzer Streck huet se nëmmen e puer Plazen opweises bei deen d'Pente iwwer 50 Zentimeter um Kilometer ass.
Vun der Quell un huet s'op enger kuerzer Streck de Regime vun enger Biergbaach, dee sech awer normaliséiert soubal wéi s'um Fouss vum Plateau vu Langres ukomm ass, an den Dall gëtt dann och ganz breet. De Waasserdebit ass ganz onreegelméisseg, wat sech haaptsächlech duerch déi wéineg Nieweflëss am ieweschte Laf, an deen hir kleng Anzuchsgebidder erkläre léisst, an duerch plazeweis eege Versickerungen, wéi z. B. tëscht Bazoilles an Noncourt, wou een am Summer ëmsoss no Waasser an der Baach sicht. Se gëtt am Fong eréischt e grousse Floss, wa s'iwwer d'Hallschent vun der Längt vun hirem Laf eraus ass. D'Onreegelméissegkeet vun hirem Debit huet mat sech bruecht, datt s'éier se kanaliséiert war, am Summer op ville Plazen net konnt mat Schëffer befuer ginn. Souguer nach am mëttelste Laf tëscht Léck a Maastricht, gouf et do fir d'Schëfffaart ëmmer Problemer, well do hiert Gefäll staark variéiert huet, a se plazeweis souzesoen eidel gelaf ass. Beim Projet fir de Bau vu méi enger grousser Schleis zu Lanaye, stellt sech och de Problem vun hirem niddregen Debit am Summer. Am grousse ganzen ass hire Baseng ni ganz breet. Bis op Héicht vu Charleville huet eng eng Fläch vu siwendausendsechshonnertzweenachtzeg Quadratkilometer, wat enger Breet vu knapps 20 km entsprécht. Et ass och eréischt tëscht Stenay a Charleville-Mézières wou déi éischt nennenswäert gréisser Baachen a Flëss dralafen. Dat ass zu Stenay d'Wiseppe, zu Bazeilles d'Kuer, an no Sedan d'Bar an d'Sormonne.
Richteg gefiddert gëtt s'eréischt wa se d'Ardennen hanneru sech huet. Op enger Streck vu ronn 180 km, tëscht Givet a Maastricht, wat knapps 20 % vun hirer Längt entstsprécht, huet se do en Anzuchsgebitt, vun iwwer dräizéngdausendfënnefhonnert km², dat si 37,5 % vun hirem ganze Baseng, deen op där Streck an der Moyenneder 60 km breet ass, an op Héicht vun Namouer méi wéi 100 km breet ass. D'Nieweflëss gi méi laang, an déi selwer hu vill Niewebaachen, déi hir Quellen um Plateau vun den Ardennen, an an dem Deel deen Entre-Sambre-et-Meuse genannt gëtt, hunn. Déi zwéi gréisst dovu sinn zu Namouer d'Sambre a bei Léck d'Ourthe.
Aner gréisser Nieweflëss aus deenen zwou grousse Géigende sinn:
Lénks: Viroin, Hermeton, Molignée, a Mehaigne.
Riets: Semois, Houille, Lesse, Bocq, Samson, Hoyoux, a Berwinne a Julienne.
Tëscht Namouer a Léck, gëtt hire Baseng erëm ganz schmuel, knapps 10 km an der Moyenne.
Soubal wéi se Léck passéiert huet, gëtt hiren Dall méi breet, an an Holland huet se dann nach e puer Nieweflëss wéi de Jeker, d'Geul, Geleen, d'Roer, d'Niers an d'Dommel. De gréissten Offlosswäert dovun huet d'Roer.
D'Dommel an hir Nieweflëss drainéieren e groussen Deel vun den hollännesche Provënze Limburg an Norbrabant, wat en Anzuchsgebitt vu ronn eelefdausend km² ausmécht. Hiren Debit ass zwar net ganz grouss, dofir awer reegelméisseg.
E Verglach vum Debit, gemooss zu Visé huet erginn, datt deen zanter 1930 ëm 15 % zeréckgaangen ass. Ursaachen dofir ass de Verbauch vum Meusewaasser bei der Schleisen um Albertkanal, versigelt Flächen, an d'Faasse vu Quelle fir Waasser fir Stéid oder Industrien, vun deenen eng Partie aus dem Meusebaseng exportéiert gëtt, an als als Ofwaasser an aneren Anzuchsgebidder ofgeleet gëtt, wéi z. B. d'Quell beim Schlass vu Modave, där hiert Waasser zu Bréissel gebraucht gëtt.
Fédération luxembourgeoise de tennis
D'Fédération luxembourgeoise de tennis, ofgekierzt F.L.T., ass de lëtzebuergeschen Tennisverband.
Geschichtleches
Mir schreiwen d'Joer 1946. Ënner dem Impuls vum Gaston Wampach an dem Géza Wertheim gëtt d'Lëtzebuerger Tennisfederatioun gegrënnt. Déi zwéi Spiller wollte sech der internationaler Tennis-Elite als Ekipp stellen a fir déi bekannt Davis Cup mat spillen. Et waren d'Stare vu virum Zweete Weltkrich - wéi d'Fransousen Henri Cochet a René Lacoste oder den Englänner Fred Perry - déi dem Davis Cup hire Stempel opgedréckt a se iwwer d'Grenzen ewech populär gemaach hunn. D'Demande vun de lëtzebuergeschen Athlete fir an der Davis Cup matzemaachen ass awer vun der Internationaler Tennisfederatioun ofgeblockt ginn. Hir offiziell Begrëndung: Nëmmen eng Federatioun als Vertriederin vun engem Land kann un dëser prestigiéiser Kompetitioun deelhuelen.
Déi zwéin Athleten hu sech also fir d'Schafe vun enger Federatioun staark gemaach. De 14. Februar 1946 hu sech Vertrieder vun den Tennisclibb Esch, Déifferdeng, Diddeleng, Iechternach, Rëmeleng, Dikrech an den Arquebusiers am Hôtel Mille Colonnes an der Stad Lëtzebuerg zesummegesat, a si hunn decidéiert, eng Federatioun opzebauen. Ee Mount méi spéit, de 14. Mäerz 1946, ass d'lëtzebuergesch Federatioun ënner der juristescher Form asbl mat dem Numm Fédération Luxembourgeoise de Tennis gegrënnt ginn. De 4.Juli gouf si Member vun der internationaler Tennisfederatioun. Offiziell gouf si am Memorial Nummer 41. den 13. Juli 1946 publizéiert. Den éischte President war den Alex Servais.
Sou war dann de Wee op, fir an der Coupe Davis matzespillen, wat och am Joer 1947 de Fall war. De Gaston Wampach an de Géza Wertheim hu géint d'Belsch an der éischter Ronn vum 2.bis de 4. Mee 1947 zu Bréissel gespillt.
De Schwonk ass awer net méi opzehale gewiescht: 1917 ënnersteet de Rëmelenger Veräin, a kuerz no dem Éischte Weltkrich ass 1922 an der Stad Lëtzebuerg de bekannten Tennisclub d'Schéiss am Kräizgrënnchen ze fannen.
Déi éischt international Aktivitéit vun engem lëtzebuergeschen Tennispiller war 1924 op den olympesche Spiller zu Paräis ze begéinen: de Camille Wolff ass am Eenzel an am Dubbel-Mixte mam Rozel Le Gallais ageschriwwen, mä de Camille Wolff hat net vill Chance mat der Auslousung, well hien ass direkt géint ee vun de Favorite geroden: de staarken Italieener De Morpurgo, spéideren Halleffinalist; am Dubbel-Mixte huet hie misse Forfait umelden.
Zu Iechternach ass am Joer 1924 och den éischten Tennisclub entstanen. D'Felder si finanzéiert ginn, andeems all Member 100 Frang bäigesteiert huet. Nieft verschiddene Frëndschaftsmatcher ass den éischten internationalen Tournoi 1929 zu Iechternach gespillt ginn, an dat sollt den Ufank vun enger laanger Serie ginn, déi ëmmer international héich quotéiert Tennisspiller op Iechternach gezunn huet.
Euploidie
Euploidie bezeechent an der Biologie de Fall, an deem e Liewewiesen een oder e puer Chromosomesätz méi oder manner huet.
Fédération luxembourgeoise de tennis
Dammen
* nach aktiv Spiller
Euploidie
Ofgesi vu ganz seelenen Ausnamen ass bei enger ongerueder Chromosomenzuel keng Produktioun vu Keimzellen festzestellen. Sou kënnt et, datt Triploide praktesch ëmmer steril sinn.
An der Planzewelt ass Polyploidie dacks ze fannen. Eppes iwwer en Drëttel vun alle méijärege Planze fält dorënner.
Remarkabel ass op alle Fall eng Vergréisserung vun der Zuel vun de Chromosomesätz bei Landplanzen, déi a klimatesch extreem Liewensraim awanderen, wéi arktesch Regiounen, Wüsten oder salzräich Biedem.
Bei den Déieren ass, ausser am Fall vu Parthenogenes, d'Polyploidie aussergewéinlech seelen.
Raumsond
Eng Raumsond ass en onbemannte Fluchkierper, dee fir Fuerschungszwecker an de Weltraum geschéckt gëtt. Am Géigesaz zu engem (Äerd-) Satellit verléisst si d'Ëmlafbunn (Orbit) vun der Äerd a flitt e wäit Zil am Weltraum un, fir dëst z'ënnersichen (z. B. Mars, Asteroiden, Koméiten, Jupitermounden).
Wéinst der dacks jorelaanger Dauer vu Raumsondemissioune ginn an déi technesch Ariichtunge vu Raumsonden héchst Ufuerderunge gestallt. D'Komponente vu Raumsonde ginn opwenneg getest an an engem stëbsfräie Raum zesummegebaut, wat och déi héich Käschte vu Raumsonde mat sech bréngt. E grousse Problem bei Raumsonde géintiwwer vu Satellitten, déi ronderëm d'Äerd kreesen, ass dee groussen Äerdofstand, dee laang Lafzäite fir déi vun der Buedemstatioun fortgeschéckt Steiersignaler bewierkt. Aus dësem Grond musse Raumsonde Systemer hunn, déi si deelweis onofhängeg vu Buedemstatioune maachen.
Fir Raumsondemissioune muss den Aschosswénkel mat enger Genauegkeet vun ënner 1 Bousekonn festgeluecht ginn. D'Navigatioun vu Raumsonde muss mat héchster Genauegkeet geschéien. Si geschitt mat Hëllef vum Dopplereffekt an de Signallafzäiten. Op dës Aart a Weis gëtt hir Positioun mat enger Genauegkeet vun ënner engem Meter - onofhängeg vun hirer Distanz zu der Äerd - ermëttelt.
D'Energieversuergung geschitt bei Raumsonden zum Äerdmound an zu de bannenzege Planéite Merkur bis Mars meeschtens mat Solarzellen, déi iwwer en Akkumulator gepuffert sinn. Fir Raumsonde mat kuerzer Liewensdauer ginn och nëmmen Akkumulatore gebraucht.
Raumsonden déi béi baussenzeg Planéite fléien brauche fir d'Stroumversuergung ëmmer Isotopebatterien, well wat se méi wéit vun der Sonn ewech sinn, wat d'Solarzelleflächen ëmmer manner produzéieren.
Jee no Aufgaben ënnerdeelt ee Raumsonden an:
Verantwortung
Ënner Verantwortung kann e verstoen:
Hollywood Boulevard
Den Hollywood Boulevard ass eng Avenue zu Hollywood, Kalifornien. Den Hollywood Boulevard geet ëstlech vum Sunset Boulevard un an hie verleeft nordwestlech bis op d'Vermont Avenue.
Déi berüümt Strooss huet vun 1887 bis 1910 Prospect Avenue geheescht. Den Numm gouf geännert wéi Hollywood ee Quartier vu Los Angeles ginn ass. No der Annexéierung sinn och d'Hausnummere geännert ginn, a sou ass aus 100 Prospect Avenue 6400 Hollywood Boulevard ginn.
De berüümte Walk of Fame dee vun der Gower Street op d'La Brea Avenue leeft, gëtt 1958 ugefaangen. Den éischte Stär gouf 1960 geluecht, als Tribut un d'Artisten aus dem Entertainment.
Zu de bekanntsten Touristenattraktiounen um Hollywood Boulevard zielen: Grauman's Chinese Theater, Grauman's Egyptian Theater, Walk of Fame an de Kodak Theatre.
Orsinfaing
Orsinfaing, ass eng belsch Uertschaft an der Gemeng Habay, an der Provënz Lëtzebuerg.
Canton de Grandrieu
De Canton de Grandrieu ass eng franséisch administrativ Andeelung am Arrondissement Mende, am Lozère, (Occitanie)
Franséisch Kantonen
A Frankräich ass e Kanton (franséisch: canton) eng Ënnerglidderung vun engem Departement ënner dem Arrondissement.
A ländleche Gebidder besteet e Kanton aus ville Gemengen (franséisch: communes), wärend déi grouss Stied selwer a Kantonen agedeelt sinn. Am Total gëtt et a Frankräich 2074 Kantonen (Stand: 2015).
Walgebitt
Déi wichtegst Funktioun vun de Kantonen ass haut déijéineg als Walgebitt oder Bezierk fir d'Wal vu Generalréit vun den Departementer. Am Kader vun de Kantonalwalen ginn an all Kanton zwéi Generalréit (franséisch: conseiller général), e Mann an eng Fra gewielt. D'Generolréit vun alle Kantone vun engem Département bilden zesummen de Generolrot (franséisch: conseil général) – d'„Parlament“ – vum Departement. Opgrond vun hirer Funktioun als Walgebitt kënnen d'Kantonen nei zougeschnidde ginn, fir se un eng verännert Awunnerverdeelung unzepassen. Mam Gesetz vum 17. Mee 2013 gouf et eng Kantonsreform an hir Zuel gouf op d'Hallschent reduzéiert.
Verwaltungseenheet
Donieft ass de Kanton eng territorial Ënnerdeelung vun der Staatsverwaltung am Kader vun der Dekonzentratioun vun Zentralverwaltungen, souwéi dacks och eng territorial Ënnerdeelung vun der dezentraliséierter Verwaltung vu Gebittskierperschaften am Departement. Eegeverwaltungseenheete wéi d'franséisch Regiounen, d'Departementer an d'Gemengen, sinn d'Kantonen awer net.
D'Haaptuertschaft vun engem Kanton ass meeschtens och Sëtz vun ënneschte Staats- oder Departementsämter. An all ländlechem Kanton ass op d'mannst eng Gendarmeriesbrigad stationéiert.
Canton de Brioude-Sud
De Canton de Brioude-Sud ass eng fréier franséisch administrativ Andeelung am Arrondissement Brioude, am Departement Haute-Loire an der Regioun Auvergne-Rhône-Alpes.
Canton de Langogne
De Canton de Langogne ass eng franséisch administrativ Andeelung am Arrondissement Mende, am Lozère, (Occitanie)
Grandvillers
Grandvillers ass eng franséisch Gemeng an de Vogesen an der Regioun Grand Est.
Luc Feit
De Luc Feit, gebuer den 28. Juni 1962 zu Lëtzebuerg, ass e lëtzebuergesche Schauspiller a Filmregisseur, deen zu Berlin lieft.
No senger Ausbildung op der Staatlecher Schauspillschoul zu Stuttgart, huet de Luc Feit am Kapuzinertheater zu Lëtzebuerg an op auslännesche Büne wéi d'Volksbühne Berlin, oder am Théâtre national de la Colline zu Paräis ugefaange mat spillen.
De Luc Feit ass a Kinosfilmer vun ë. a. de Regisseuren Nicolas Schilling, Pol Cruchten, Christophe Wagner an Andy Bausch ze gesinn. Hien huet a méi wéi 50 däitschen Tëleesfilmer matgespillt (Stand: 2015) a spillt e puermol d'Joer an Theaterproduktioune mat. Hien huet och bei dräi Kuerzfilmer, souwéi beim Laangspillfilm De Buttek (2019), Regie gefouert.
Vereent Natiounen
D'Vereent Natiounen (en: United Nations oder UN, dacks och als Uno fir United Nations Organization ofgekierzt; fr: Organisation des Nations unies oder ONU) ass eng global international Organisatioun. Hir wichtegst Ziler sinn et den internationale Fridden ze sécheren, der wirtschaftlecher a sozialer Entwécklung virunzehëllefen an drop uecht ze ginn, datt d'Mënscherechter agehale ginn.
Luc Feit
2002 war hien ënner de Shooting Stars um Filmfestival zu Berlin.
Bei der 7. Editioun vum Lëtzebuerger Filmpräis war hien an der Kategorie "Bescht kënschtleresch Kontributioun" fir Die dunkle Seite des Mondes nominéiert.
Vereent Natiounen
D'Vereent Natioune versti sech als Mëttelsorganisatioun tëscht de Staaten a schaffen, do wou se gebraucht ginn, aktiv fir méi international Kooperatioun.
2001 kruten d'Vereent Natiounen an hiren deemolege Generalsekretär, de Kofi Annan, de Friddensnobelpräis fir hiren Engagement ëm en internationaalt bessert Versteesdemech an de Fridden an der Welt.
Grënnung
D'Iddi vun enger weltwäiter, iwwernationaler Organisatioun déi sech dofir asetzt de Fridden ze hidden a Kricher ze verhënnere gouf déi éischt Kéier a Form vum Vëlkerbond (1920-1946) ëmgesat. D'Virgängerorganisatioun vun de Vereenten Natioune war als reng diplomatesch Plattform konzipéiert an eng ganz Rëtsch Länner, dorënner d'USA an d'Sowjetunioun, waren ni Member oder sinn, wéi Däitschland a Japan, spéider nees ausgetrueden. De Vëlkerbond ass doduerch relativ séier u seng Grenze gestouss a gouf kuerz nom Zweete Weltkrich vun de Vereenten Natiounen ofgeléist.